Diari Oficial de la Generalitat Valenciana


Sumari del DOGV 3702, del 06-03-2000 (2000/1265)

Informació pública de l'oferta d'ocupació pública de l'any 2000 i bases que han de regir en la contractació, per concurs oposició, de dos llocs de personal de neteja d'edificis municipals.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3702

Data del DOGV
:   06-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1265


Data del document
:   01-02-2000

Organisme emissor
:   Ajuntament de la Llosa de Ranes

Tipus de document
:   Convocatòria

Descriptors 

:   * Llosa de Ranes, la
    * oferta d'ocupació
    * administració local
    * concurs administratiu

Informació pública de l'oferta d'ocupació pública de l'any 2000 i bases que han de regir en la contractació, per concurs oposició, de dos llocs de personal de neteja d'edificis municipals. [2000/A1265]
  
El Ple, en la sessió ordinària del dia 28 de gener de 2000, va aprovar les bases generals que regiran per a la provisió de les places incloses en l'oferta d'ocupació pública de 2000.
  
Bases que han de regir en el concurs oposició per a proveir en propietat dues places de personal de neteja d'edificis públics municipals vacants en la plantilla de personal laboral fix d'aquest ajuntament.
  
De conformitat amb l'oferta pública d'ocupació per a 2000, aprovada per la Resolució de l'Alcaldia, amb data 28 de gener de 2000, es convoquen proves selectives d'acord amb les bases següents:
  
Bases que han de regir el concurs oposició (oposició) per a proveir en propietat dues places de personal de neteja d'edificis públics municipals, vacants en la plantilla del personal laboral fix d'aquest ajuntament.
  
Primera. Lloc de treball convocat
  
Es convoquen proves selectives per a cobrir en propietat els llocs de personal laboral fix següents: personal de neteja de diversos edificis municipals, equiparat al grup E, segons l'article 25 de la Llei 30/1984, de 2 d'agost. Les persones seleccionades percebran les retribucions que s'assenyalen en cada moment, d'acord amb la normativa jurídica aplicable, sense que puguen participar en la distribució de fons, ni percebre retribucions distintes a les establides.
  
Segona. Normativa aplicable
  
El procés selectiu s'ajustarà al que disposen aquestes bases i supletòriament al que estableix la Llei 7/1985, d'abril, Reial Decret Legislatiu 781/1986, de 18 d'abril, Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988, Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, preceptes bàsics del Reial Decret 896/1991, de 7 de juny; Reglament General d'Ingrés del Personal al Servei de l'Administració de l'Estat, aprovat pel Reial Decret 2.223/1984, de 19 de desembre, i la resta de disposicions legals vigents en la matèria.
  
Tercera. Procediment de selecció
  
El procediment de selecció serà el de concurs oposició.
  
Quarta. Condicions de les persones aspirants
  
Per a ser admeses a les proves d'accés, caldrà que les persones aspirants complisquen els requisits següents:
  
- Ser espanyol.
  
- Haver complit els 18 anys d'edat i no excedir d'aquella en què falten menys de 10 anys per a la jubilació forçosa per edat, determinada per la legislació bàsica en matèria de funció pública. L'excés en el límit màxim d'edat es compensarà amb els serveis prestats a l'administració local.
  
- No patir cap malaltia ni defecte físic o psíquic que impedisca l'exercici de les funcions.
  
- No estar sotmés a cap de les causes d'incompatibilitat per a l'exercici de la funció pública.
  
- No haver sigut separat, mitjançant un expedient disciplinari del servei de l'administració pública, ni estar inhabilitat per a l'exercici de funcions públiques.
  
- Posseir el certificat d'escolaritat o equivalent, o estar en condicions d'obtenir-lo, en la data en què finalitze el termini de presentació d'instàncies.
  
Tots els requisits enumerats en aquesta base hauran de posseir-se el dia d'acabament del termini de presentació d'instàncies.
  
Cinquena. Instàncies
  
Les instàncies en què se sol·licita prendre part en les proves selectives, on les persones aspirants hauran de manifestar que compleixen totes les condicions que s'exigeixen en la base anterior, hauran de presentar-se al Registre General de l'Ajuntament, dins del termini improrrogable de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado i s'adreçaran al president de la corporació.
  
Les instàncies també podran presentar-se en la forma que determina l'article 38 de la Llei 30/1992, de 26 de novembre.
  
A les instàncies caldrà adjuntar els justificants, en original o còpies compulsades, dels mèrits i experiència professional, al·legats i exigits en l'annex II d'aquestes bases. El tribunal no podrà valorar altres mèrits que els que figuren en la documentació presentada que acompanya la instància.
  
Sisena. Admissió de persones aspirants
  
Expirat el termini d'admissió d'instàncies, mitjançant una resolució de l'Alcaldia s'aprovarà la llista provisional de persones aspirants, admeses i excloses, que es farà pública en el Butlletí Oficial de la Província i al tauler d'edictes de la casa consistorial, concedint-se el termini de 15 dies a l'efecte de reclamacions. Si n'hi ha, seran acceptades o refusades en la resolució que aprova la llista definitiva, que es farà pública, així mateix, en la forma indicada.
  
En el cas que no es presente cap reclamació, la llista provisional esdevindrà automàticament definitiva, i es farà constar en la resolució de l'Alcaldia.
  
Tant en un cas com en l'altre, en la resolució indicada es nomenaran els membres del tribunal qualificador i es detallaran la data, hora i lloc de realització del primer exercici de la prova selectiva, així com l'ordre d'actuació de les persones aspirants.
  
Setena. Tribunal qualificador
  
El tribunal qualificador del concurs oposició estarà constituït per:
  
- President: el de l'Ajuntament o persona funcionària d'aquest en qui delegue.
  
- Secretari: el de l'Ajuntament o persona funcionària d'aquest en qui delegue, que actuarà amb veu però sense vot.
  
- Vocals:
  
· Un representant del professorat oficial, designat per l'Institut Valencià d'Administració Pública.
  
· Un representant de l'administració del Consell de la Generalitat Valenciana, designat per la Direcció General d'Administració Local.
  
· Un treballador de la corporació municipal contractat en règim laboral, designat per la corporació.
  
La designació dels membres del tribunal inclourà la dels suplents respectius.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents indistintament.
  
Les decisions s'adoptaran per majoria de vots dels membres, i resoldrà el cas d'empat el vot de la persona que actue com a president.
  
El tribunal que actue en aquestes proves selectives tindrà la categoria quarta de les incloses en l'annex IV del Reial Decret 236/1998, de 4 de març.
  
Vuitena. Desenvolupament de les proves
  
a) Fase d'oposició: consistirà en la realització dels exercicis que s'assenyalen tot seguit, amb l'advertiment que el tribunal, en finalitzar qualsevol de les proves podrà sol·licitar a la persona aspirant tots els aclariments o ampliacions que estime oportunes.
  
Les proves seran les que apareixen en l'annex I.
  
b) Fase de concurs: una vegada finalitzada la fase d'oposició, s'efectuarà el concurs amb aquelles persones aspirants que hagen superat tots els exercicis de la fase d'oposició. Seran puntuables únicament els mèrits acreditats documentalment per les persones aspirants en el moment de presentar la instància (segons el barem inclòs en l'annex II).
  
Novena. Qualificació dels exercicis
  
Tots els exercicis de la fase d'oposició seran de caràcter obligatori i eliminatori i es qualificaran de 0 a 10 punts, d'acord amb la mitjana de la puntuació atorgada per cada membre del tribunal, i en seran eliminades les persones aspirants que no arriben a 5 punts.
  
La fase de concurs es puntuarà segons el barem inclòs en l'annex II.
  
Deu. Acreditació de la personalitat, puntuació i qualificació
  
En qualsevol moment, el tribunal podrà requerir les persones opositores a fi que acrediten la seua personalitat.
  
La puntuació atorgada, així com la llista de persones aprovades, amb les puntuacions respectives, seran fetes públiques al final de cada sessió pel tribunal al mateix local on es realitzen les proves.
  
L'ordre de qualificació definitiva estarà determinat per la suma de puntuació en el conjunt dels exercicis.
  
Onze. Relació de persones aprovades, presentació de documents i nomenaments
  
Finalitzada la qualificació de tots els exercicis, el tribunal publicarà la identificació de la persona aprovada i l'elevarà a la Presidència de la corporació municipal, amb una proposta de nomenament.
  
La persona aspirant proposada presentarà a la Secretaria de l'Ajuntament els documents acreditatius de les condicions exigides en la convocatòria, dins del termini de 20 dies naturals, comptadors des de l'endemà de la publicació de la llista de persones aprovades, que són els següents:
  
- Fotocòpia compulsada del document nacional d'identitat.
  
- Certificat de naixement expedit pel registre civil corresponent.
  
- Declaració jurada de no haver sigut separat mitjançant un expedient disciplinari del servei de qualsevol administració pública, ni trobar-s'hi incapacitat.
  
- Còpia autenticada o fotocòpia, que haurà d'acompanyar-se de l'original per a la seua compulsa, del títol exigit.
  
- Certificat acreditatiu de no patir cap malaltia ni defecte físic que impedisca l'exercici de les funcions públiques.
  
- Certificat d'antecedents penals, expedit pel Registre Central de Penats i Rebels.
  
La persona que no presente la documentació en el termini indicat, llevat de casos de força major, no podrà ser nomenada personal laboral fix i quedaran anul·lades i sense efecte totes les actuacions anteriors, sense perjudici de les responsabilitats en què haja pogut incórrer per falsedat.
  
La persona nomenada en propietat haurà de prendre possessió de la plaça en el termini de 20 dies, comptadors des de l'endemà de la notificació del nomenament. Si no en pren possessió dins del termini assenyalat, sense una causa justificada, s'entendrà que renuncia als seus drets i no obtindrà la condició de personal laboral fix.
  
Dotze. Drets d'impugnació
  
Les persones interessades podran impugnar aquestes bases així com la convocatòria i tots els actes que se'n deriven en els casos i en la forma establits en la Llei 30/1992, de 26 de novembre.
  
ANNEX I
  
fase d'oposició.
  
Primer exercici: de caràcter obligatori i eliminatori: escriptura d'un paràgraf dictat de viva veu, elegit pel tribunal.
  
Segon exercici: de caràcter obligatori i eliminatori:
  
Resolució durant un màxim de 30 minuts de quatre operacions aritmètiques fonamentals, elegides pel tribunal.
  
Tercer exercici: consistirà a contestar per escrit en 20 minuts un test de 10 preguntes proposades pel tribunal i relacionades amb les funcions específiques del lloc de treball. Cada pregunta constarà de dues respostes, de les quals només una serà correcta.
  
ANNEX II
  
Fase de concurs
  
Una vegada finalitzada la fase d'oposició, s'efectuarà el concurs, amb aquelles persones aspirants que hagen superat tots els exercicis de la fase d'oposició.
  
Consistirà en la valoració dels mèrits acreditats documentalment per les persones aspirants en el moment de presentar la instància, segons el barem següent:
  
1. Serveis prestats o treballs realitzats en un lloc semblant en l'administració pública, a raó de 0,25 punts per any complet, fins a un màxim de 5 punts.
  
2. Experiència. Es valorarà el fet d'haver realitzat funcions semblants a les que haurà d'exercir. Per a això, es tindran en compte els certificats expedits pels responsables del departament, servei o àrea de l'administració, o els documents acreditatius de l'empresa on la persona aspirant haja treballat, a raó d'1 punt per any complet, fins a un màxim de 6 punts.